Man steek sy meisie met mes in kop | Netwerk24
Deur Kaydene Davids 19 Februarie 2020 10:36
Brig. Motantsi Makhele, provinsiale polisiewoordvoerder, sê Mduduzi Mdakane (41) het Dinsdag vlugtig in die landdroshof in Bethlehem verskyn nadat hy twee dae vantevore Dibuseng Khahleli (27), sy meisie, na bewering ná 'n hewige argument vermoor het.
"Mdakane en Khahleli het Sondagmiddag in die Bohlokong-woonbuurt geloop toe 'n rusie tussen hulle ontstaan. Terwyl hulle gestry het, het hy na bewering 'n mes uitgehaal en sy meisie langs haar oor gesteek."
Sy is na die hospitaal gehaas waar sy aan haar wonde dood is.
Lt.gen. Baile Motswenyane, provinsiale kommissaris, sê sy is bekommerd daaroor dat vroue hul lewe aan die hand van hul lewensmaats verloor.
"Tekens en simptome van toksiese verhoudings is altyd daar en mense moet so gou moontlik hulp soek. Sterftes is een van die laaste stappe in gesinsgeweld en totaal ongevraagd."